text:
Ithimba elisha elizophenya ngabasocongiComment on this story
CELANI SIKHAKHANE
KUJUTSHWE ithimba eliholwa ngosigaxamabhande abaphezulu kuleli elizolekelela ukuphenya amacala athinta ukusocongwa kwabaholi bamaqembu ezombusazwe okuhlasele KwaZulu-Natal.
Lokhu kumenyezelwe izolo uNgqongqoshe wamaPhoyisa kuleli uMnuz Nathi Mthethwa esithangamini sabezindaba eThekwini ngemuva komhlangano obusesithe abenawo nabaholi bamaqembu athintekayo ezepolitiki.
Echaza uMthethwa, uthe leli thimba lizoholwa nguLt General Chris Ngcobo oyinhloko yezobuNhloli kuzwelonke no-Lt General Vishnu Moono oyinhloko yabaSeshi kuzwelonke.
“Esingakusho ukuthi ukhona umsebenzi obonakalayo owenziwe ngamaphoyisa ngoba kukhona abantu ababoshwayo kulezi zigameko njengoba kukhona oseboshiwe ngokufa kukaMnuz Wandile Mkhize waseHibiscus Coast. Ngaphandle kwalokho leli thimba lizosebenzisana naleli ebelivele likhona esifundazweni,” kusho uMthethwa.
Kulo mhlangano bekukhona abaholi bamaqembu ahlukene okuyiNFP, ANC ne-IFP bezoxoxisana noMthethwa ngalolu daba.
Leli thimba limenyezelwe ngemuva kokuthi emasontweni edlule uhulumeni waKwaZulu-Natal unxuse ukuthi kube nokungenelela kukahulumeni kazwelonke esifundazweni ngenxa yokwanda kwezigameko zokubulawa kwabaholi.
Ngaphandle kwalokho namadlelandawonye kaKhongolose ahlabe ikhwelo ngesikhathi enengqungquthela yesifundazweni ebise-UKZN eHoward College ngenyanga edlule, lapho ephonse inselelo kuhulumeni kazwelonke ukuthi sekufanele alusukumele udaba lodlame ngoba selungaphezu kwamandla .
Abaholi bamaqembu basishayele ihlombe lesi sinyathelo sokujutshwa kwaleli thimba kanti bonke bakhombise ithemba nokuzibophezela ukuze kube nokuthula esifundazweni.
USihlalo we-IFP esifundazweni uMnuz Mbangiseni Yengwa uthe bazoyeseka imizamo kaNgqo-ngqoshe yokuqinisekisa ukuthi kuba noxolo nokubekezelelana.
USihlalo we-ANC uDkt Zweli Mkhize uthe uthe njengoKhongolose bazoqinisekisa ukuthi bahlangana nawo wonke amaqembu ukubhunga ngokungasiza ukudala ukuthula nasekulekeleleni imizamo yamaphoyisa ukulwa nobugebengu.
USihlalo we-NFP uMnuz Maliyakhe Shelembe uthe bawubona uyisixazululo lo mhlangano njengoba uNgqongqoshe ememezele leli thimba elizobheka izigameko zokubulawa kosopolitiki.
Kusuka ngo-2008 KwaZulu-Natal kusocongwe abaholi bezombusazwe abangu-32 ngokombiko ovezwe nguNgqongqoshe wezokuPhepha esifundazweni .
I-NFP yona ilahlekelwe abaholi abangu-22 kusuka selokhu yasungulwa kanti i-ANC yona ilahlekelwe abathathu kusuka kudlule ukhetho lohulumeni basekhaya .
Kwezinye izigameko kula maqembu abaholi banukana bodwa ngenxa yezingxabano zokubanga izikhundla .
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


c: text/html

text:
Kudlwengulwe owesifazane esiteshini samaphoyisa
2013-02-22 08:09
Cape Town - Kuboshwe iphoyisa ngezinsolo zokudlwengula owesifazane eHerbertsdale, eWestern Cape, kusho uphiko i-Independent Police Investigative Directorate (Ipid).
Leli phoyisa, 52, elisebenzela esiteshini samaphoyisa esiKwanonqaba, libe seliboshwa ngoLwesithathu, kusho okhulumela i-Ipid uMoses Dlamini.
UDlamini uthe umsolwa kusolakala ukuthi wadlwengula lo wesifazane, 49, emagcekeni esiteshi samaphoyisa esiseHerbertsdale ngesikhathi ayeyobika ukuhlukunyezwa ekhaya ngoFebhuwari 15.
“Ngemuva kokulalela isikhalazo sakhe, wabe esekhiya umnyango wesiteshi wase emdlwengula," kusho uDlamini.
Lo wesifazane wafika wazobika lesi sigameko kusona lesi siteshi samaphoyisa, kodwa iphoyisa elalisebenza ngalelo langa lathi akahambe amaphoyisa azothunyelwa kwakhe, kwangenzeka lokho.
Kwabe sekubikelwa i-Ipid, umsolwa zamkhalela ngoLwesithathu.
- Landela
IzindabaNews24 kuTwitter
- SAPA

robotstxt: allowed

filter: keep


text:
Uzame ukuzibulala umfundi obecwaswa
2012-11-13 12:01
Durban - Umfundi ka-Grade 11 ofunda esikoleni esiphezulu esizimele KwaZulu-Natal uzame ukuzibulala kulandela ukucwaswa ngokwebala ngabanye abafundi afunda nabo.
Intombazane, 18, eligodliwe igama layo, iTimesLive ibike ukuthi ishiye phansi ukufunda eHibberdene Academy yanqaba ukubuyela ngenxa yokucwaswa.
Omunye umfundi naye wayeka kulesi sikole ngo-Okthoba wangeniswa esibhedlela kulandela ukugula emphefumulweni ngenxa yokucwaswa, kusho umbiko.
Lo mfundi owenza u-Grade 11, wayengumngani omkhulu nale ntombazane ngaphambi kokuba adelelwe ku-Facebook nakhona esikoleni ebizwa ngenhlamba nangokuthi "iyintombazane engelutho", ecabanga ukuthi ngokuba nomngani womuntu omhlophe izoba ngcono kunabanye abantu abamnyama."
Uthishanhloko uThalia Simpson uthe yena zonke izingane zesikole uziphatha ngendlela elinganayo waphinde wathi lesi senzo asikhona ukucwasa.
Uthe lolu udaba lwamantombazane nje angazwani.
I-Independent Schools' Association of Southern Africa ilubhekile lolu daba yathola ukuthi ukuqondiswa kwezigwegwe okuhambisana nemigomo kwalandelwa izikhathi ezimbili.
UMnyango wezeMfundo kulesi sifundazwe uthe uzophenya.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uyacwila umkhumbi waseNingizimu Afrika - Ramphele
2012-10-25 10:01
Johannesburg - Isishoshovu sezemfundo uMamphela Ramphele useqhathanise isimo semfundo yaseNingizi u Afrika nomkhumbi ocwilayo, kusho iphephandaba iBeeld ngoLwesine.
URamphele ubekhuluma engqungqutheleni yenyunyana yothisha iNaptosa, ebanjelwe eBenoni, uRamphele ungumsunguli wenhlangano iCitizens
Movement, okuyinhlangano ebhekele ukwenza umehluko emphakathini.
Ekhuluma ufanekise imfundo yakuleli nomkhumbi owabe ushayelwa ngukaputeni uFrancesco Schettino, owabe esebuthongweni ngesikhathi kuminza umkhumbi wakhe, uthe uhulumeni ulele ubuthongo ekubeni abantwaba bebhekene negwadla, wathi abasebenzi bakahulumeni baze babelekise izingane zabo bazifake ezikoleni ezizimele.
URamphele uthi sekuyisikhathi sokuthi abazali kanjalo nabafundi basukume bame ngezinyawo balwele amalungelo abo.
"Angikhulumi nje kuphela ngodaba lokungahanjiswa kwezincwadi, ngikhuluma ngokushoda kothisha. Kudingakala abantu abaqeqeshekile nochwepheshe."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ngicela ningangibophi - Owadayisa umhlaba eLenasia
2013-02-25 16:50
Johannesburg - UMandla Dlamini olahlwe yicala lokudayisa umhlaba waseLenasia ngokungekho emthethweni, uncenge iNkantolo yeMantshi yaseGoli, ethi ucela ukungayiswa ejele.
"Ngingenza noma yini, ngikhokhele nabantu izimali zabo abathenga ngazo umhlaba. Ngicela ningangiyisi ejele," kuzikhalela uDlamini esitatimendeni esifundelwe inkantolo.
Lo makhi oneminyaka engu-75 ubudala, ubehleli ethule cwaka ngesikhathi kuqhubeka ukulalelwa kobufakazi enkantolo.
"Uyayihlonipha inkantolo nesinqumo esimthola enecala. Uyazisola ngalokhu akwenza," kusho isitaimende.
UMnyango wezeZindlu eGauteng uthole uDlamini
enecala lokuthengisa umhlaba kubantu baseLenasia nase-Ennerdale.
Abamangali abachazwe kuphela kwathiwa nguSimelane noPhungwayo, bakhokha imali eyisibambiso.
UPhungwayo wakhokha isamba esingu-R12 000 kwathi uSimelane wakhipha u-R17 000.
USimelane utshele inkantolo ukuthi akakukhathalele ukuthi abuyiselwe imali wathi ufuna umuzi qha.
IMantshi u-Elen Engelbrecht uhlehlise icala wathi kuzokhishwa isigwebo mhlaka-5 Mashi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Nelson Mandela
UNelson Rolihlahla Mandela (isiXhosa pronunciation: [xoˈliːɬaɬa manˈdeːla]; 18 ngoNtulikazi 1918 — 5 ngoZibendlela 2013)[1] ungumuntu ohlonishwayo kakhulu emhlabeni ngoba uyena umongameli wokuqala owabekwa emva kobandlululo. Umnumzane lo owaziwa kakhulu njengoTata uMadiba uthanda izwe lakhe ngoba waboshwa iminyaka engamashumi amabili nesikhombisa elwela izwe. Kodwa ngonyaka ka 1990 wakhululwa emva kwalokho wabekwa njengomongameli WeNingizimu Afrika ngonyaka ka 1994. Loludaba lubaluleke kakhulu emlandweni wabantu base Ningizimu Afrika.
Ukukhula: 1918-1936[hlela | edit source]
OkaMadiba wazalwa 18 ngoNtulikazi 1918 endaweni yaseMvezo eMpumalanga Kapa. Abazali bakhe kwakunguGadla Henry Mphakanyiswa Mandela, owayeyinkosi eMvezo, kanye nonkosikazi wakhe wesithathu uNosekeni Fanny wakaMpemvu, owayeyindodazi kaNkedama. Wethiwa ngegama elithi Rolihlahla. Ukhokho wakhe, uNgubengcuka, wayengumholi wesizwe samaThembu. Omunye wamadodana akhe, wethiwa ngegama likaMandela. Nguyenake owaba ngumkhulu kaMandela kanti nasoke lesisibongo sikaMandela sasukela lapho. Kwathi ngonyaka 1915 uGadla walahlekelwa yisikhundla sakhe sobukhosi.
UMandela, kanye nodadewabo ababili, bakhuliswa ngunina emzini waseQunu. Yilapho ayelusa khona izinkomo kanye nabanye abafana. Nokho abazali bakhe babengafundile, unina wamthumela esikoleni eseminyakeni elinganela isikhombisa. Wabhajadiswa. Uthisha wakhe wametha igama elithi Nelson. Kwathi lapho iminyaka isililnganela isishiyagalolunye, uyise weza wazohlala eQunu lapho abulawa yisifo uMandela ayekholelwa ukuthi ngesofuba.
"Wayengekho emndenini wami owayeke wangena isikole [...] Osukwini lwami lokuqala esikoleni, uthishela wami, unkosazana Mdingane, wasipha amagama esingisi. Lokhu kwasekulisiko kulezozinsuku ngenxa yemfundo eyayiphethwe ngamaNgisi. Ngalolosuku, unkosazana Mdingane wathi igama lami elisha nguNelson. Angazi yingani angetha leligama." - Mandela, 1994.
References[hlela | edit source]
- ↑ "Nelson Mandela – Biography". Nobelprize.org. The Nobel Foundation. 1993. http://nobelprize.org/nobel_prizes/peace/laureates/1993/mandela-bio.html. Retrieved 30 April 2009.


text:
Kuqhamuka Ukudonselana Kungatsha Zikahulumende Ngemali Yezifundi EyeCadeship
Asebehluleke ukuqalisa izifundo zabo kulithemu bafika inkulungwane ezingamatshumi amahlanu, 50 000.
mudenge
Sithandekile Mhlanga
10.09.2012 17:09
WASHINGTON DC—
Amakolitshi kahulumende awemfundo yaphezulu abikwa esevimbe izifundi ezibhadalelwa izifundo luhlelo lwakhe uhulumende olwe Cadetship ukuthi ziqalise izifundo zalithemu ngoba kulesikwelede esikhulu okufanele ugatsha lwezemali lusibhadale.
Umphathintambo obona ngemfundo yaphezulu uMnu. Stan Mudenge usola ugatsha lukahulumende olwezemali esithi lwathembisa ukuthi luzahlawula amakolitshi isikwelede esesifike kuzigidi ezilikhulu zamadollar-$100 million.
Izifundi ezithola uncedo phansi kwaloluhlelo kufanele zisebenze elizweni iminyaka ethile zingaqeda izifundo. Asebehluleke ukuqalisa izifundo zabo kulithemu bafika inkulungwane ezingamatshumi amahlanu, 50 000.
Ukuhlaziya loludaba, iStudio 7 ixoxe loMnu. Promise Mkhwananzi owayeyisifundi ekolitshini le University of Zimbabwe, elwela amalungelo ezifundi ngaphansi kwenhlanganiso ye ZINASU.
UMkhwananzi utshele uSithandekile Mhlanga weStudio 7 ukuthi kufanele UMudenge atshele amakolitshi ukuthi engaxotsi izifundi kusalungiswa loludaba, kulokuti agcone ugatsha lwezemali.
Kusenjalo, umphathintambo wezemali uMnu. Tendai Biti uthi ugatsha lwakhe selukhuphe imali efika izigidi eziyisithupha-$6 Million, eyokubhadalela imali zama school fees abantwana balabo abalwa kumpi yenkululeko- ama war veterans, njengalokho okwathenjiswa nguhulumende.
Ingxoxo LoMnu. Promise Mkhwananzi